นายกรัฐมนตรี ย้ำแก้ไขปัญหาโควิด-19 มีแผนงานชัดเจน โปร่งใส ขอประชาชนให้ความร่วมมือรัฐบาล
นายกรัฐมนตรี ย้ำแก้ไขปัญหาโควิด-19 มีแผนงานชัดเจน โปร่งใส ขอประชาชนให้ความร่วมมือรัฐบาลนางนฤมล ภิญโญสินวัฒน์ โฆษกประจำสำนักนายกรัฐมนตรี ระบุว่า ตามที่ได้มีสื่อสังคมออนไลน์ออกมาตำหนิการทำงานของรัฐบาลในการแก้ไขปัญหาโควิด-19 ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้นำรัฐบาล และ ครม.ย้ำว่าการบริหารราชการแผ่นดินยังต้องใช้ระบบการบริหารราชการแผ่นดินตามปกติอยู่ ที่ผ่านมาได้มีการทำงานแบบบูรณาการกับผ่านศูนย์อำนวยการแก้ไขสถานการณ์การแพร่ระบาดเชื้อไวรัสโควิด-19 หรือ ศบค.ในทุกมิติ และมีการสั่งการกับผู้รับผิดชอบและนำไปขับเคลื่อนโดยรองนายกรัฐมนตรีและรัฐมนตรีทุกกระทรวง นอกจากนี้การทำงานของรัฐบาลในการออกมาตรการต่างๆ เพื่อช่วยเหลือประชาชนมีแผนงาน มีโครงการที่ชัดเจนและเป็นไปด้วยความรอบคอบ รวมทั้งมีความโปร่งใสในการจัดสรรงบประมาณ ทั้งงบประมาณรายจ่ายประจำปีงบประมาณ 2563 และงบกลาง ที่ได้อนุมัติไปแล้วนายกรัฐมนตรี ยังมุ่งหวังให้ประชาชนเข้าใจ วางใจและเชื่อมั่น ในการทำงานของนายกรัฐมนตรี ระบบการทำงานของรัฐบาล และตัวบุคคลทั้งข้าราชการประจำและฝ่ายการเมือง ขณะเดียวกันมองว่าแม้การทำงานเพื่อช่วยเหลือประชาชนเป็นจำนวนมากอาจมีความยากลำบากและติดขัดบ้าง แต่หากประชาชนให้ความร่วมมือกับรัฐบาลในการแก้ไขปัญหาโควิด-19 ก็จะทำให้นำไปสู่การแก้ไขปัญหาได้เร็วขึ้น ดังนั้นขออย่าหลงเชื่อสื่อโซเชียลบางสื่อที่สร้างข่าวเท็จขึ้นมา เพื่อหวังสร้างความแตกแยกในสังคม จนทำให้เกิดการโทษกันไปมาและทำให้สถานะการณ์เลวร้ายลง